text:
E lema ‘No para na banda. Actua’, ta loke a caraterisa e discurso di e candidato nobo, e carismatico y humilde dr mr Rycond Santos do Nacimento na momento cu el a lansa su mes riba lista di partido AVP. El a cuminsa cu e bunita storia di Rey Salomon kende a pidi Dios pa dune sabiduria pa e por a goberna un pueblo.
Dios no a dune solamente sabiduria, pero tambe honor y rikesa. Rycond ta bisa cu e storia di Salomon a haci un impacto grandi riba dje for di tempo e tabata un mucha di 9 aña. E ta sinti un sorto di solidaridad cu Rey Salomon. “Mi tambe semper a bay en busca di conocimento, husticia y e necesidad pa actua y haci lo maximo pa esnan rond di mi. Esey ta ken mi ta. E buskeda di conocemento, husticia y e necesidad di actua y haci lo maximo pa esnan rond di mi, a inspira y a motiva mi durante henter mi bida. Confronta cu situacionnan dificil den bida, mi conocemento, mi experiencia y mi consenshi ta bisa mi cu mi no por djis accepta of para na banda. Cu mi mester actua”!
Santos do Nascimento a bisa cu e ta haya un lastima cu decisionnan robez ta wordo tuma mientras cu tin tanto hende cu capaicdad pa haci miho, pa actua husto y cu mas diligencia pa construi un miho Aruba. “Mi ta un hurista specialisa riba tereno di derecho constitucional y derecho administrativo.
Desde 2009 mi ta docente universitario den e area aki. Como docente di e materianan aki semper mi a pone hopi enfasis riba e importancia di e principionan di democracia y di e estado di derecho.
Segun e estado di derecho gobierno y e aparato gubernamental mester keda mara na derecho pa asina garantiza e libertad di cada ciudadano. Segun democracia cada ciudadano mester por tin un voz pa participa na e dialogo encuanto maneho di gobierno y un voz den decisionnan importante pa su pais.”
Rycond ta lamenta cu aki tambe nos conoce un cultura di represaya y liderazgo autoritario. E liderazgo arbitrario aki a conduci entre otro na e medida di austeridad pa bezuinig 5 miyon florin pa luna riba salubridad publico. Aparentemente gobierno no tabatin niun calculo pa sostene e suma di 5 miyon pa luna y tampoco niun dialogo cu e sector medico.
Ora a cuminsa pone presion riba gobierno pa splicacion di e bezuinigingsplan aki, gobierno a tira culpa riba AZV, CAft y Hulanda. Na final gobierno kier a core haci estudio y busca dialogo cu e stakeholders despues cu daño a wordo haci.”
Cu varios ehempel Santos do Nascimento a indica con liderazgo autoritario claramente a conduci na un maneho inefectivo di enseñansa: a crea resistencia, discordia y frustracion bou maestronan. Maestronan ta sinti nan mes desanima, desrespeta y viola cu consecuencia riba calidad di e educacion cu nos yiunan ta haya.
Liderazgo autoritario tambe a conduci na presion riba un minister cu kier a inicia retiro di algun spirito.
Liderazgo autoritario a conduci cu e gabinete Wever-Croes a cay sin ningun motibo constitucional, pero solamente pa motibonan politico. Pa motibonan politico e gabinete a dicidi di entrega retiro sin consulta cu parlamento.
Obviamente liderazgo autoritario no conoce un respet real pa nos democracia: door di tuma retiro sin pidi aprobacion di parlamento e gabinete a tuma e postura autocratico. Mi ta rechasa e liderazgo autoritario y mi kier boga awe pa nos tur para pa un liderazgo democratico participativo a base di dialogo. Mester bin fin na liderazgo autoritario, na e mentalidad cu ta existi ‘Arubiano prominente’ y un sistema cu no ta respeta e principionan di democracia y estado di derecho.


c: text/html

text:
Aruba Airport’s Gateway 2030 project stepping into the next phase:
Five international construction companies to bid for the Gateway 2030 expansion project of the Main Building Contract
ORANJESTAD – Aruba Airport Authority N.V. (AAA) together with its project partners have finalized the design and tender documents for the main terminal construction, and completed the prequalification for the contract bids for the main terminal construction. The preparation works and relocation and upgrading of the airport’s main utilities are well underway, and the next phase will complete the remaining planning process and move the project into a full-construction stage.
The results of the prequalification process for the Main Building construction contract has been completed and the following five companies will be participating in the tendering process; Aecon Group Inc., Ballast Nedam International Projects B.V., Bam International B.V., Bouygues Batiment International, and Tav Tepe Akfe Construction & Operation Co. The selected contractor will be responsible for the construction of the terminal expansion, as well as the roadway and parking lot changes and upgrades. The Tender Documents and all technical drawings have been delivered on May 31st, site visits are planned for mid to late June, and final submittals are expected to be received in mid-September.
“We are excited about this next step in the Gateway 2030 project. The participation of these experienced international construction companies will provide the know-how and expertise needed to effectively execute our construction program, and also provide opportunities and partnerships with local subcontractors to work alongside these companies and allow for much needed local employment opportunities. The 34.000 m2 terminal expansion, with an estimated 4-year construction time, will ultimately provide the capacity and service upgrades necessary for the growing volume of passengers that travel through our airport every day. We are very pleased with the experience and expertise of the prequalified construction companies participating in the tender, and we’re confident the process will conclude with a good result, and we look forward to the next step in building our highly anticipated infrastructure project at Aruba Airport,” said AAA CEO Mr. James Fazio.
Papiamento
Aeropuerto di Aruba su Proyecto Gateway 2030 drentando e siguiente etapa:
5 Compania di construccion internacional lo bid pa haña e contract di e proyecto di expansion di Gateway 2030 pa e edificio principal
ORANJESTAD – Aruba Airport Authority N.V. (AAA) hunto cu su partnernan di e proyecto a finalisa e diseño y documento di tender pa e construccion di e “main terminal”, y a completa e
proceso di precualificacion pa e bidnan pa e contract pa e construccion di e main terminal. E trabounan di preparacion, realocacion y mehoracion di aeropuerto su sistema principal di utilidad ta andando y den e siguiente etapa lo conclui e resto di e proceso di planiamento pa asina e proyecto drenta e fase di construccion completo.
E resultadonan di e proceso di precualificacion pa e contract di construccion di e edificio principal ta finalisa y e siguiente 5 companianan lo participa den e proceso di tender: Aecon Group Inc., Ballast Nedam International Projects B.V., Bam International B.V., Bouygues Batiment International y Tav Tepe Akfe Construction & Operation Co. E contratista cu wordo selecta lo ta responsabel pa e construccion di e expansion di e terminal y tambe e cambionan y mehoracion di e caminda y parkinglot. E documento di Tender y tur pintura tecnico a wordo entrega dia 31 di Mei y e bishitanan na e sitio lo wordo plania den fin di Juni. Tur bid ta wordo spera di wordo ricibi den September.
“Nos ta ansioso cu e siguiente stap di e proyecto Gateway 2030. E participacion di e companianan di construccion internacional cu hopi experiencia lo brinda e conocimento y experticio necesario pa di forma efectivo realisa nos programa di construccion y tambe brinda oportunidad y partnership cu subcontratistanan local pa traha hunto cu nan pa brinda tambe oportunidad di empleo local. E expansion di e terminal cu 34.000 m2, den un tempo estima di 4 aña di construccion, lo brinda e upgrade di capacidad y servicio necesario pa e cantidad creciente di pasahero cu ta pasa door di nos aeropuerto tur dia. Nos ta hopi satisfecho cu e experiencia y experticio di e companianan di construccion cu a precualifica pa participa den e bid y nos ta confia cu e proceso lo culmina cu resultado positivo. Nos ta ansioso pa mira e construccion tuma lugar pa Aeropuerto di Aruba su Proyecto di infrastructura,” asina AAA su CEO Sr. James Fazio a bisa.

robotstxt: allowed

filter: keep


text:
Date/Time
Date(s) - 27/04/2014
9:00 am - 3:00 pm
Location
Santa Rosa
Categories
Durante e celebracion aki lo tin delicioso cuminda crioyo na benta, bar bon surti, benta di mata, artesania, producto herbal, remedi di tera y hopi mas.
Pa e muchanan lo tin dino jump y Cunuku Chabelito lo ta habri unda cu por pasa un dia alegre hunto cu e bestianan di Santa Rosa.
Tur nos diferente seccionnan tambe lo ta habri cla pa brinda informacion y conseho riba topiconan di Agricultura, Horticultura, Cria y Apicultura.
Nos ta spera di por conta cu boso presencia y cobertura durante e dia aki unda cu nos lo ta celebrando den forma grandi


text:
E riesgo di muerte pa covid-19 ta aproximadamente 10 biaha mas grandi na pais na unda e mayoria di poblacion tin sobrepeso, segun informe publica pa e Foro Mundial di Obesidad
Investigadornan a haya cu pa final di 2020, e tasa global di mortalidad pa covid-19 ta mas 10 biaha mas halto na unda cu e mita di adulto tin sobrepeso, den comparacion na unda cu pais cu tin menos di mita sobrepeso.
E ekipo a examina dato di mortalidad di Universidad di John Hopkins (JHU) y Organisacion Mundial di Salud (OMS) a haya 2.5 miyon di morto pa covid-19 raporta pa fin di february, 2.2 miyon a produci na pais unda cu mas di e mita di e poblacion tin exceso di peso.
Na un analesis di dato y estudio di mas di 160 pai, e investigadornan a haya cu tasa di mortalidad pa covid-19 a aumente hunto cu e prevalencia di obesisdad na paisnan. Ta señala cu e vinculo persisti ta inclui despues di pone edad y rikeza nacional.
E informe a haya cu tur pais unda menso di 40% di e poblacion tin sobrepeso cu ta mustra un tasa bou di morto pa covid-19 di no mas di 10 persona pa cada 100.000. Pero na pais unda cu mas di 50% di e poblacion tin sobrepeso, e tasa di mortalidad pa covid-19 ta mucho mas halto cu 100 pa cada 100.000
Investigadornan ta bisa cu sobrepeso tambe por empeora otro problema di salud tambe infeccion viral manera H1N1, e griep y sindrome respiratorio di Medio Oriente. E Foro Mundial di Obesidad ta sugeri cu kier duna prioridad na persona cu ta biba cu obesidad, e vacunacion contra covid-19.
“Un poblacion cu sobrepeso ta un poblacion malsano y un pandemia cu ta spera di sucede”, asina e grupo ta skirbi. Na Merca, cerca di 3/4 parti di e poblacion tin sobrepeso of ta obeso, segun Centro di Control y Prevencion di Malesa (CDC)


text:
Oranjestad – Aruba semper ta uni ora cu mester yuda nos comunidad, esaki ta wordo proba un bez mas cu CEDE Aruba su campaña di Happy to Give Back. Na momento cu a aserca diferente radionan pa yuda cu e campaña pa recauda fondo pa 3 instancia den nos comunidad, a logra uni mayoria di e radio emisoranan local y TeleAruba pa un Radio-y Telethon Nacional. E radio/telethon lo tin un duracion di 48 ora, riba dianan 28, 29 y 30 di augustus venidero. Durante conferencia di prensa dia 20 di augustus, tur radio emisora y canal di TV a firma un “promesa” (acuerdo) cu ta comete nan mes na e HTGB Radio-y Telethon Nacional y hunto lo duna nan air-time pa e bunita causa aki.
Tur emisora cu ta participa, lo tin nan formato dedica na e causa aki combina cu animacion, entrevista, bishita y otro actividadnan cu lo yuda den recauda fondo pa diferente famianan den nos comunidad cu ta pasando den momentonan dificil, cui e pandemia aki a causa. 48 ora, 12 emisora y nos planta nacional lo transmiti e mesun programacion simultaneamente, pa asina HTGB por recauda mas fondo posibel.
E campaña di Happy to Give Back di CEDE Aruba a cuminsa na luna di april y a logra di recauda $317.000 te luna di augustus y ta spera cu e Happy to Give Back Radio-y Telethon Nacional lo por recauda mucho mas. 100% di e fondo recauda ta bay pa sostene 3 instancia local cu ta yuda personan cu cuminda y otro productonan essencial. E tres instancianan ta, FPNC (banco di cuminda nacional), Ban Uni Man Pa Cria Nos Muchanan (programa di desayuno pa muchanan na scol) y Meals on Wheels @ YMCA.
CEDE Aruba y Happy to Give Back ta contento di por a uni mayoria di e emisoranan local y nos planta nacional. Un danki special ta bay na Blue FM, Canal 90, Cool Fm, Heart Radio, Magic FM, Top FM, Hits 100, Latina FM, Bo Guia FM, Massive FM, Caliente FM, Fresh FM, TeleAruba y Elite studios, tur boluntario y companianan, personanan cu a haci donacion unda cu lo haci e Happy to Give Back Radio-y Telethon Nacional uno exitoso.
Ainda tin tempo pa organisacionan of personanan forma parti di e Happy to Give Back Radio-y Telethon Nacional. Por manda un email pa [email protected] of tuma contacto cu
Nathalie Rietman na 630 5451.
Pa haci donacion, bishita: www.happytogiveback.com


text:
Varios organisacion ambiental a bini hunto pa un reunion cu Minister Ursell Arends kende ta encarga cu e cartera di Naturalesa. E organisacionnan riba nan mes ta haci lo maximo esfuerso pa proteha nos naturalesa y kier a trece nan preocupacionnan dilanti. E reunion a fungi como un kennismaking entre e organisacionnan y Bureau di Minister Arends pa yega na traha conhuntamente pa bienestar di Aruba su medio ambiente, flora y fauna.
E fundacionnan a presenta nan peticion pa gobierno tuma stap concreto pa adapta na cambio di clima y a propone varios recomendacion cu gobierno por implementa. Minister Arends ta nota cu nan experticio y cooperacion ta necesario pa trece cambio berdadero den con nos ta aprecia y maneha naturalesa. Tin varios trabou cu ya ta andando, y pa es motibo Minister Arends a segura e organisacionnan ambiental cu lo reuni tur luna pa hunto coordina y monitorea e progreso, pa salbaguardia nos medio ambiente y promove mas biodiversidad.
Minister Ursell Arends su escogencia pa e cartera di Naturalesa ta haci netamente pa stimula agricultura y proteha nos medio ambiente, asina so por duna debido atencion na e tema. Antes naturalesa tabata cay bou di infrastructura y a bai a costo di progreso economico sin proteccion. E calidad di bida di nos yiunan ta depende riba con nos por incorpora naturalesa den nos bida, y den maneho fiho di gobierno.
Minister Arends ya for di hopi tempo ta altanto cu rapport nan existente cu no ta pinta un storia bunita, y cu por consecuencianan potencialmente negativo pa nos turismo si no logra trece solucion a corto plaso. Ta un responsabilidad cu ta wordo tuma na serio, caminda ta activamente buscando pa concretisa soluccionnan. Den un temporada cu economia ta bou pression, y finansas publico no ta brinda e espacio mas pa ningun “quick fix”, e unico manera padilanti y crea oportunidad pa solucion ta door di traha hunto pa un solucion.
Pronto Minister Ursell Arends lo sigui elabora riba desaroyonan den entre otro Ramsar Gebieden, Marine Park, RWZI y Parkietenbos hunto cu maneho di desperdicio, sin lubida Serlimar y e pasonan cu ta wordo tuma pa rescata e compania y segura amplio maneho di desperdicio na Aruba.


text:
Kim Kardashian a cumpli 40 aña y su famia no tabata kier a laga e ocasion special aki pasa voorbij, a pesar di e pandemia door di e coronavirus, Kris, Kylie y Kendall Jenner, como tambe Khloé y Kourtney a organisa un surprise party pa e entrepreneur cual tabata hopi special. Nan a realisa un grabacion special pa E Channel! den cual ta mustra tur e elementonan di glamour di e celebracion manera e mesanan di cos dushi, un auto clasico, pampoena — cu a pas net bon awo cu Halloween— y hasta red carpet.
E socialite, cu a comparti 10 potret riba su Instagram, den cual por mira e detayenan ademas di e post cu el a comparti cu su mama y rumannan, cu ta bisa cu nan a re-crea tur su cumpleañonan special durante su bida y mirando tur nan homevideo’s di antes. Nan re-crea e fiestanan, e mesun blaasnan y e mesun bolo. Su tata a graba y documenta henter nan bida y a mustra cada un di e videonan di su cumpleaño riba un screen grandi.
Pa Kim su sweet 16, e mesun auto tabata t’ey y cu e mesun blaas y bolo. Despues di un rato cu e cortinan a habri su ruman muhernan a sali como e ‘bottle service girls’. Nan a re-crea e nightclub, Tao, unda Kim Kardashian a celebra su 30 cumpleaño. y el a comparti cu e lo ta semper agradeci cu su famia a tuma nan tempo pa arma e fiesta pa celebra su 40 aña.


text:
Ta uza esaki pa diferente meta, entre otro pa:
- Examen pa rijbewijs;
- Inscripcion na diferente scol y otro instituto educativo;
- Peticion pa conexion cerca diferente compania di utilidad (W.E.B., Setar en Elmar);
- Prolongacion di permiso di estadia of trabou;
- Declaracion di bon conducta;
- Declaracion y pago na Aduana pa mudansa di mueble.
Fuera di uittreksel for di registro di nacemento, tin tambe uittreksel for di registro di matrimonio, registro di fayecimento, etc. Esakinan tambe ta necesario pa diferente meta y bo por haya nan como producto na Censo.


text:
Project Team Drugspanden ta un team cu a wordo lanta pa entre otro investiga bendemento di droga for di un percela y riba caya.
En conexion cu un investigacion andando Project Team Drugspanden a haci un entrada hudicial den un cas na Saliña Cerca y a detene 2 hoben pa cultivo y bendemento di droga.
Durante razzia a confisca un cantidad di droga y tambe matanan di marihuana tur esakinan a ser confisca como tambe un brommer.
Ainda ta bezig ta buscando.
A haci uso tambe di diferente departamentonan di Cuerpo Policial entre otro recherche polisnan di districto 2 y tambe strand politie.
Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey Cuerpo Policial ta pidi si bo tin cualkier informacion yama nos tiplijn di Polis cu ta: 11141. Nos ta garantisa cu bo ta keda anonimo.


text:
Kralendijk – Siman pasá djaluna 16 di ougùstùs, diputado Hennyson Thielman tabatin un enkuentro fruktífero ku e Bonaire Cruise Tourism Association (BCTA). Intenshon di e enkuentro tabata pa kompartí diferente punto importante ku otro pa mehorashon di e sektor.
Resientemente gobièrnu di Boneiru a komuniká e vishon pa sektor di turismo krusero ku a keda dileñá den e plan di rekuperashon di turismo. E plan ta asentuá kambionan pa mehorashon di nos maneho di turismo krusero i pa atraé bishitante na un forma mas stratégiko. En konekshon ku esaki diputado Hennyson Thielman na diferente okashon a sinta ku BCTA ku tin un meta komun; bienestar di e sektor. Huntu a papia tokante diferente punto ku por reforsá pa traha riba mehorashon i stabilidat di e sektor.
Algun resultado di e ekuentronan ta entre otro pa inisiá ku un grupo di trabou pa por yega na stabilidat duradero pa e kompanianan di taksi i tur ku ta trahando direktamente i indirektamente ku e industria krusero. Tambe lo sigui dialogá ku BCTA riba kon por yuda intermediá huntu ku ofisina di haf i TCB pa bini ku liñanan krusero mas atraktivo i mihó pa Boneiru.
Huntu lo intermediá i interkambiá di pensamentu ku TCB i ofisina di haf pa loke ta trata tur informashon di desaroyo pa Boneiru. BCTA a pone su mes disponibel pa yuda ku diferente plan manera por ehèmpel un plan di ehekushon pa yuda empresarionan lokal hasi negoshi den sektor krusero, maneho di akuerdo di data i formanan mas efektivo pa uza e kanal aki pa tuma desishon, plan di akshon pa aglomerashon i maneho di e área krusero.
Diputado Thielman ta kontentu di por a sinta na mesa ku BCTA pa asina komprondé di aserka kon por traha huntu pa logra resultadonan konkreto pa e industria. Lo sigui reuní den forma kontinuo pa asina sigurá ku ta atendé ku e prekupashonnan ku tin i bini ku akshonnan ku ta enfoká riba un maneho efisiente di e industria krusero.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Kralendijk – Tin 18 kaso aktivo di Covid-19 na Boneiru awe 10 di ougùstùs 2021. Di e 268 resultadonan di tèst ku a drenta kuater a resultá di ta positivo. E personanan ku a tèst positivo ta un hende lokal. Dos persona a rekuperá di Covid-19.
Pa mas informashon tokante biahe, paisnan di riesgo i reglanan aktual: www.boneirukrisis.com.
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Keda kas pa no kontagiá otro persona pafó. Pa baha e sifra di kontagio ta importante pa mantené e reglanan di higiena. Tene 1,5 meter distansia i laba man ku awa i habon pa evitá kontagio ku e vírùs di corona.
Bo tin keintura, doló di garganta òf kualke otro síntoma relatá na Covid-19? Keda bo kas i yama 0800-0800. Mantené e instrukshonnan di higiena. Kome salú, drumi sufisiente i move regular pa hisa bo resistensia. Kuida bo mes i esnan rònt di bo.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Diabierna atardi, Prome Minister Evelyn Wever-Croes tawata presente na Cas di Cultura pa e evento organisa pa e Grupo Nucleo en conexion cu Dia Internacional di Adultonan Mayor. Un bunita iniciativa cu e titulo ‘Intercambio cultural entre generacionnan’ na unda gruponan 60+, nan yiu y nietonan a subi escenario y duna nan buntia presentacionnan den canto, baile y comedia entre otro. Na e ocacion, Prome Minister y Minister di Asuntonan di Adultonan Mayor, Ursell Arends a hiba palabra na unda ambos a gradici nos grandinan pa e trabounan cu nan a haci pa desaroyo di nos pais.
Tur aña dia prome di October, ta celebra e dia aki cu nos adultonan mayor. Prome Minister dirigiendo su mes na nos adultonan mayor, a expresa,
“Nos ta hopi orguyoso y hopi agradecido pa tur locual cu boso a haci pa nos pais, pasobra boso ta e constructornan di nos pais cu nos ta biba aden awe. E pais aki cu nos generacion poco mas hoben por lanta nos yiunan den dje y cu mayan nan por lanta nan yiunan den dje. E pais aki cu boso trabou y dedicacion y cu amor bosonan a crea y p’esey awe ta asina importante pa nos tambe tey pa nos celebre”.
Gobierno di Aruba a decreta October como luna di Adulto Mayor na Aruba na unda cu atencion lo wordo duna na e personanan den nos comunidad cu a construi nos pais pa awe nos tur por goza di dje. Den su discurso na e ocacion aki, Prome Minister a enfatisa e balor di famia cu nos Adultonan Mayor a inculca den nos Sociedad.
“E celebracion di Adultonan Mayor ta basa riba famia, nos generacionnan, nos tradicionnan. E ta hopi importante pa nos cada un inculca den nos yiunan, den nan yiunan, den nos futuro generacionnan pa asina e bunita herencia por keda traspasa di generacion pa generacion. Y ta hopi importante pa nos por conserva tur loke nos a siña di nos dushi grandinan. Intercambio cultural entre generacionnan ta e tema di celebracion di nos grandinan.
Y e ora mesora nos ta pensa riba famia cu ta e fundeshi di mas importante cu ta existi. Famia cu ta caminda nos a wordo lanta cu norma y balornan importante pa bida y cu nos ta sigui traspasa esaki pa futuro generacionnan. E rikesa y calidad di bo pais bo no ta midi solamente na economia y finansas sino tambe na e balornan etico, na bo hendenan, na bo sociedad y na bo famianan. Famia t’e base firme cu ta permiti nos funciona cada dia. Cada un di nos a traves di nos famia, nos hogarnan, nos por contribui na un miho Aruba, na nos Sociedad formando hendenan integro, cu balor, responsabel, cu ta actua cu honrades y ta dirgi na otro cu rektitud. Y ora e relacion familiar ta yen di amor, comprension, fe y speransa y bon comunicacion, esey ta garantisa nos bon harmonia den famia y ta yuda henter e comunidad”.
Prome Minister a gradici di curason cada un di nos adultonan mayor pa tur loke nan a haci y ta haciendo ainda pa Aruba. Premier a gradici tambe Grupo Nucleo pa e invitacion pa comparti un momento hopi ameno den presencia di nos adultonan mayor cu tawata presente.
“Pami ta un honor di tawata presente na e celebracion aki y mi ta gradici pa e invitacion. Dios bendiciona cada un di bosonan”, Prome Minister a expresa.


text:
“ODCA, e organisacion cu ta conta cu 27 partido miembro, represenatondo 23 Pais den Centro, Sur America y Caribe ta un factor sumamente importante pa fomenta y fortalece e valornan riba cual partidonan Social Cristian, cu enfoke humanista ta recohe nan ideolgia y vision pa futuro. Pa e motibo aki mi a sinti mi mes bendiciona y honra di por a representa Partido AVP na e di 23 Congreso Statutario di ODCA na Mexico”, tabata palabranan di Clifford Heyliger riba su particpacion na e congreso importante aki. Recientemente Clifford Heyliger a worde nombra tambe den e directiva nobo di AVP y encarga cu temanan di relacionan internacional. Esaki tabata su promer mision representando AVP y Aruba internacionalmente.
“Mi a drenta politica, pasobra di mi fe, mi creyencia cu ta fortifica mi conviccion cu sirbicio publico mester worde compaña cu un mision humano trancendental. Nos caminda padilanti mester ta ancra fuertemente den valornan profundo. Amor prohimo mester ta nos guia continuo, e marco di referencia pa nos duna contenido y busca e bon comun pa nos Pais y sociedad. Den ODCA ta contempla y profundisa continuamente e temanan aki y pesey mi a sinti e valor grandi di a haya e oportunidad pa a representa AVP na e congreso aki, Clifford Heyliger a subraya.
E honor aki a haya un dimension mas lokal y serca na momento cu mi por tabata parti di e votacion na e Congreso cu a eligi nos lider di partido, Mike Eman como Vice-Presidente di e instituto aki hunto cu un Presidente nobo den calidad di Mariana Gómez del Campo Gurza (Partido Acción Nacional, México). Un reconocimento importante pa Aruba, AVP y Mike Eman cu promer tabata Vice-Presidente pa e area di Caribe y awor a bira un di e Vice-Presidentenan di henter e organisacion.
Clifford Heyliger ta splica cu temanan di e congreso tabata varia pero a enfoca principalmente riba e principionan Cristian Democrata cu ta solidaridad, responsabilidad comparti, equidad publico y nos responsabildad pa e futuro. Hopi pais ta sufriendo pa falta di liderazgo cu vision y un guia transcendental. E concepto di amor prohimo y e buskeda di e bon comun ta bai perdi den Paisnan caminda e gobernacionan no ta mira mas e nececidad di Pueblo pero unicamente kier busca y mantene poder den un forma totalitario pa previlegia un grupo selecto, mientras e pueblo ta sufri.
Un vez mas den ODCA nos a reafirma nos compromiso pa ofrece nos pueblonan den nos Paisnan e caminda di bon comun, sea den nos gobernacionan of den opcion alternativa pa gobernacionan cu ta riba e mal caminda.
Clifford Heyliger ta subraya cu amor prohimo ta pone cu bo ta mira, scucha y sinti bo mes como politico un cu e nececidanan den pueblo, nan ta bo rumannan. E ta pone cu bo ta realisa cu gobernacion no ta pa bo partidarionan pero pa tur bo rumanan. E ta pone cu bo ta realisa cu bo ta un jiu di esnan cu a bai bo dilanti. Cu respet y gratitud pa nan sacrificio, cu conocemento di nan valornan bo ta biba den e presente y bataya hunto cu bo rumanan pa un presente y futuro prometedor. Realisando cada vez tambe cu bo ta un ruman grandi pa esnan cu mester bin ainda. “You are your borthers keeper” Clifford ta envatisa. Asina, mientras bo ta esforza bo mes cu valornan humanista pa haci e presente mihor bo ta habri caminda pa e futuro.
Unicamente cu un strea di guia bo por ta para asina den e presente, conectando pasado cu futuro y futuro cu pasado. E buskeda di e bo comun ta e kompas. Den ODCA, Clifford Heyliger ta splica ta e temanan aki di nos responsabilidad nos a reflecciona riba dje y a subraya e caminda padilanti. Locual nos ta haci tambe den AVP.
Clifford Heyliger a splica tambe cu den e conferencia anterior na Costa Rica den cual Mike Eman y Robert Candelaria a representa AVP a keda acorda un resolucion pa AVP tuma e iniciativa pa establece na Aruba un Centro di Formacion Politico pa region. E concepto aki ya AVP ta desaroyando hunto cu Rycond Santo do Nascimento den Fundacion Digna Lacle Herrera. Awor cu COVID a pasa por bai dune e conido internacional y regional manera acorda cu ODCA.
“Mi a bin bek cu hopi animo pa sigui lucha y sigur hopi inspira pa a mira e admiracion cu tin pa partido AVP y nos lider Mike Eman cu a haya hopi elogio di e Presidente saliente Juan Carlos Latorre y esun entrante. Ambos a expresa nan admiracion pa e calidanan humano di nos lider y visonan desplega den liderazgo na Aruba y contento cu e lo ta den e team nobo di ODCA”. un Clifford Heyliger hopi satisfecho cu su participacion na ODCA a termina expresando.


text:
Acudi na oficina principal na Camacuri. Departamento di Impuesto ta participa na tur contribuyente cu mester paga impuesto di vehiculo di motor di aña 2021, cu su seccion di Servicio di Caha na oficina principal na Camacuri, lo ta habri diasabra dia 23 y 30 di januari pa brinda un servicio extra. E orario di servicio lo ta di 8 or pa 11 or y mey di mainta.
Riba diasabra lo brinda e siguiente servicionan:
1. Por paga impuesto di vehiculo di motor (of otro tipo di impuesto).
2. Registra auto.
3. Entrega plach’i number.
Ta importante pa menciona cu por paga unicamente cu debit card. Solamente e personanan no-comerciante di edad 60+ por paga nan impuesto cu cash. Alabes no ta posibel pa paga e impuesto di aña 2021, si no a paga e impuesto di e aña(nan) anterior completamente.
Departamento di Impuesto lo sigui e reglanan di DVG estrictamente y p’esey lo acepta un cantidad limita di cliente den sala. Alabes Departamento di Impuesto ta recomenda tur contribuyente fuertemente pa haci uzo di pago online via banco na lugar di para den rij.
E sistema di e banconan ta simpel, facil y sigur. Ultimo dia pa haci pago di impuesto di vehiculo di motor di por lo menos e prome mita di aña 2021, ta 1 di februari 2021.


text:
KRALENDIJK- E tim di kombatimentu di desaster huntu ku aeropuerto otro siman, pa ta eksakto riba djamars día 12 di aprel, lo simulá un kaida di avión. E treinen di desaster riba eskala grandi ta tuma lugá na Bonaire International Airport (BIA).
Pa medio di simulashon di kaida di un avion na Donkey Beach, e tim di kombatimentu di desaster ke trein e aserkamentu di krísis den práktika. Durante e treinen tin desaroyo di huma na Donkey Beach.
Ta sera EEG Boulevard pa tur tráfiko entre 09.00 or i 12.00 or di mainta. E seramentu di kaminda ta for di Marriott Hotel te na e krusada ku Kaya I.R. Randolph Statius van Eps. E úniko ruta di desviashon pa bai Playa ta via Kaya I.R. Randolph Statius van Eps i Kaminda Sorobon.
Entre 09.30 or i 11.30 or di mainta BIA ta será temporalmente pa públiko. Relashoná ku e treinen e departamento di komunikashon di Entidat Públiko Boneiru ta será entre 09.00 or i 12.00 or di mainta.
Ambulans
Durante e treinen ta hasi uso tambe di ambulans pa transporte di e hendenan ku ta figurá komo herido. Mas aleu Kuerpo Polisial Hulanda Karibense (KPCN), Koninklijke Marechaussee (Kmar) i Kuerpo di Bombero Hulanda Karibense (BKCN) lo ta visibelmente presente.
Cuijpers Consultancy ta organisá e treinen riba enkargo di Entidat Públiko Boneiru. Tur aña e tim di desaster di Entidat Públiko Boneiru ta organisá un treinen di desaster riba eskala grandi pa ta bon prepará den kaso di un eventual kalamidat.


text:
Wardakosta Karibe Hulandes resientemente a risibí un notifikashon ku e tankero CETUS tabatin
problema riba laman, i ku e tripulashon mester a bandoná e barku inmediatamente. Sentro di
Reskate i Kordinashon mesora a dirigí e avion di patruyahe di Wardakosta pa e ubikashon
spesifiká, pa kontrolá kiko a sosedé. Una bes ku a yega na e lokalidat, mas o ménos 160 mia
nortwèst di Kòrsou, e tripulashon di e avion Dash a mira ku e personanan den laman tabata drif
riba e asina yama ‘fenders’ di e barku pasobra nan tankero ku e nòmber CETUS a senk. Despues
di esaki e avion Dash a tira dos boto salbabida for di e avion pa e 14 personanan den laman i un
kachó. E personanan a subi i sinta lihé den e botonan salbabida, en espera di yudansa ku tabata
na kaminda. Pa por a tene e dos botonan di salbabida na bista, kualnan tabata drif riba laman
separá for di otro i salbaguardiá e siguridat di e personanan, RCC a dirigí un di dos avion
patruyero di Wardakosta na e lokalidat pa tambe duna asistensha riba laman. E helikòpter di e
cutter di Wardakosta Merikano (USCG), ku e nòmber THETIS, tambe a yuda buska e personanan
riba laman durante e akshon di reskate aki.
RCC entretantu a manda un petishon via NAVTEX pa e tankeronan MELBA i STAVANGER, pa
asistensha den e kaso aki. E dos tankeronan ku a bai di akuerdo pa ofresé yudansa, a nabegá
inmediatamente bai na e personanan pa salba esakinan. Una bes ku nan a yega na e lokalidat e
tankeronan MELBA i STAVANGER a tuma e personanan di e dos botonan di salbabida na bordo.
Den akuerdo ku RCC i e kapitannan di e dos tankeronan, e personanan i e kachó a nabegá a
bordo di e tankeronan di kual un a bai Venezuela i e otro Trinidad i Tobago, pa despues bai nan
kas bek sano i salvo. Riba e tankero CETUS ku a senk, tabatin dos miembro di tripulashon ku te
awe a keda pèrdí. Wardakosta ta deseá famia di esnan pèrdí forsa.


text:
WILLEMSTAD — E kampionato di Vòlibòl a kontinuá ayera nochi den sala Errol Rooi ku e siguiente resultado; den klase A Femenino, Shuatanari ta derota Hurricane ku skore di 2-0 (25-20 ,25-18) i den Maskulino A Titus ta derota Xaverianen 2-0 (25-11) (27-25).
Den klase Femenino Superior, Green Jewels ta gana Hurricane ku skore di 3-1 (22-25, 25-20, 25-14, 25-15). Ku e viktoria aki Green Jewels ta pika dilanti den e seri mihó di 3 wega pa e puesto #4 di e play-off.Diarason e wega #2 di e seri aki lo tuma lugá huntu ku e promé wega di semi final femenino di klase A.


text:
Minister Rocco Tjon: COMISION DI EVALUACION A EVALUA E BUITENLANDSE ZORG Y A PRESENTA E HAYAZGONAN PA ARUBA
Minister Rocco Tjon:
COMISION DI EVALUACION A EVALUA E BUITENLANDSE ZORG Y A PRESENTA E HAYAZGONAN PA ARUBA
ORANJESTAD – Recientemente, minister di Husticia y Asuntonan Social Sr. Rocco Tjon a ricibi un presentacion amplio for di e comision di evaluacion cu a bay evalua e buitenlandse zorg cu ta tuma luga, specificamente pa hendenan cu tin problema cu adiccion of problemanan psikiatrico cu ta bay busca ayudo den exterior. Manera ta conoci Aruba ta manda clientenan den exterior pa busca e ayudo aki, pues e comison cu a evalua e instancia na Colombia den e caso aki, ta consisti di profesionalnan di Respaldo, FMAA, Reclassering, SPD y Directie Volksgezondheid, entre otro. Asina por bisa cu a forma un comision bastante amplio, pa evalua si e cuido cu ta wordo brinda den exterior ta di e calidad cu Aruba ta spera.
Veilgiheidshuis a organisa e presentacion aki di e hayazgonan di e comision di evaluacion. E prome evaluacion, ta mustra di ta positivo, sinembargo, e vision di ministerio di Husticia y Asuntonan Social como tambe di e profesionalnan den e tereno aki, ta pa e prome fase, principalmente pa loke ta adiccion, tuma luga na Aruba mes, esaki ta mas miho pa e cuido tambe. A base di esaki, un di e consehonan cu a bin padilanti ta, pa evalua con por restructura e fondonan y e proceso aki a largo plaso, pa asina dentro di algun aña e cuido aki por tuma luga na Aruba mes.
Actualmente, hopi placa ta wordo inverti pa por manda e clientenan afo, pues e idea ta pa logra yega na un structura, caminda a base di e proyeccionnan di e costonan envolvi, por establece e prome fase akinan na Aruba mes. A base di esaki, lo wak den cuanto aña ta logra break-even, pa asina no mester manda e clientenan mas den exterior.
Pa loke ta e prome hayazgonan den e aspecto di infrastructura y aspectonan di e programa mes; e metodo cu ta wordo ofreci na e clientenan, ta igual na e metodonan cu ta wordo uza na Aruba tambe. Banda di esaki, e clinica caminda ta manda e clientenan actualmente, ta consisti di verpleegkundige, psikiatra, psicologo como tambe un kwaliteitsdeskundige, pues ta e tipo di profesionalnan aki, cual por cierto nos tin na Aruba aworaki, lo mester ta involucra den un trayecto asina. Pa e motibo aki, e ta importante pa evalua, con lo por establece e parti infrastructural na Aruba den fase como tambe amplia e cantidad di profesionalnan cu lo por bay brinda ful e trayecto aki na Aruba mes.


text:
ORANJESTAD- 31 juli 2021. Segun resumen di awe un total di 79 caso nobo di COVID-19 a keda registra cual 13 ta turista y 66 ta residente. E cifranan aki ta representa un 'Positivity rate' bou di nos residentenan di 32%. Cantidad di casonan activo di COVID-19 pa awe ta 460 y cantidad di fayecidonan relaciona cu COVID-19 ta 110.
Datos ta indica un subida continuo di casonan nobo cu un average semanal di 54 caso pa dia y un average di 'positivity rate' semanal di 25% pa dia.
Hospital tin 10 persona interna di cual 3 ta den ICU, 2 ta den ICU como caso activo y 1 ta den ICU como caso inactivo y riba piso general tin 7 persona interna di cual 6 ta caso activo y 1 inactivo.


text:
AKSIDENTE DI KADENA RIBA KAYA KORONA
Alrededor di 7.45 or riba djabièrnè 3 di desèmber, sentral di polis a risibí notifikashon ku un aksidente di kadena entre tres outo a tuma lugá riba Kaya Korona. Personal di ambulans a atendé ku shofùr di e outo ku tabata mei mei den e aksidente, na e sitio mes despues di kua e por a bai kas.
KIEBRO DEN OFISINA
Riba djaweps 2 di desèmber a drenta keho di kiebro den un ofisina situá na Bulevar Gobernador Nicolaas Debrot. Deskonosínan a drenta e edifisio dor di e bentana di baño. No ta konosí ainda kiko a bai kuné. Ta investigando e kaso.
AKSIDENTE NA SUBI BLANKU
Den oranan di mainta, alrededor di 9.30 or riba djaweps 2 di desèmber, un aksidente a tuma lugá na Subi Blanku riba e kaminda di bai Rincon. Shofùr di e outo a deklará ku e mester a desviá pa un buriku ku diripiente a krusa kaminda. Hasiendo esaki el a baha for di kaminda i a pèrdè kòntròl i a resultá den mondi. Ambulans a transporte pa hospital pa tratamentu médiko.
DETENSHON PA LADRONISIA
Riba djárasonpromé 1 di desèmber a drenta keho di ladronisia di un motor di boto. E motor tabata pegana un boto ku tabata stashoná den kura di un kas den Bario Den Tera. Entre 8.15 or i 10.15 or di anochi, deskonosínan a bai ku e motor. Ta trata di un motor di boto di marka Yamaha, estilo Enduro. Riba e kapa tin un strepi kolo kòrá ku oro. E tin un propèler blanku i hèndel koló pretu. Despues di investigashon kòrtiku a detené un hòmber di inisial E.H.C. di 63 aña di edat i un hòmber di inisial J.J.M. di 45 aña di edat en konekshon ku ladronisia i enkubrimentu di artíkulo hòrtá. Tambe a konfiská un kámara di seguridat, un pikòp, un skèr di heru di mara betòn (betonijzer) i e motor di boto hòrta, pa mas investigashon.
BÚSKEDA DI DAMA PÈRDÍ TA KONTINUÁ
Djadumingu 28 di novèmberúltimo, Kuerpo Polisial Hulanda Karibense a inisiábúskeda di Benjamina Neuman despues ku famia a pidi yudansa di polis. A mira Benjamina último biaha djabièrnè 26 di novèmber na momentu ku e la bai drumi.
KPCN a inisiá un búskeda mesora na e sitionan ku Benjamina sa frekuentá. Alabes a hasi un yamada na pueblo di Bonaire kompletu pa mèldu asina sa algu di Benjamina. KPCN a investigá kada un di e tepnan aki sin resultado ainda.
Mirando ku no tin ningun indikashon di e paradero di Benjamina, KPCN mester sigui buska hopi amplio. P’esei KPCN ta bolbe hasi un supliká na komunidat di Bonaire kompletu pa si sa algu di e paradero di Benjamina pa mèldu esaki mesora via 911 -715 8000 òf via nos liña di tep anónimo 717 7251.


text:
Recientemente FIFA tabatin 2 ehecutivo di bishita na Aruba pa yuda Arubaanse Voetbal Bond (AVB) adapta su statutonan. Manera ta conoci, FIFA tambe a pasa den un proceso di reformacion bastante extenso pa por adapta su statutonan pa cumpli cu e exigencianan di “Good Governance”. Despues cu FIFA a adapta su statutonan e la inclui un articulo den su statuto cu ta haci cu e federacionnan tambe mester cumpli cu e exigencianan di “Good Governance” cu FIFA a implementa.
E vision di Presidente Richard Dijkhoff awor a bira “mandatory”
Asina directiva di AVB a sinta 2 dia largo pa repasa cada articulo den e statuto actual y bou di conseho di e representantenan di FIFA a haci e diferente adaptacionnan. E representantenan di FIFA cu tabata na Aruba ta Lucas Nicola, FIFA Manager Member Associations y Rolf Tanner kende ta FIFA Legal Advisor.
Durante e proceso pa haci e adaptacionnan a aclaria varios incertidumbre of mal interpretacionnan. Entre otro por menciona cu locual a keda aclaria por medio di e adaptacionnan ta e rol di directiva di AVB. E directiva di AVB lo haya un tarea diferente na locual e tin na e momentonan aki y lo tin di funciona como un “Raad van Toezicht” y no lo ta ocupa mas cu e “daily operations”. Esey awor lo ta na encargo di e Secretario General kende lo ta responsabel pa e procesonan interno, naturalmente bou di supervision di e Presidente di e Federacion.
Mester menciona cu mayoria ta cambionan cu pa hopi tempo caba e Presidente actual tabata boga pa nan y di cual hasta a costa su persona un “mocion di desconfiansa” aña pasa. Por mira cu su deseonan pa modernisa e operacion di AVB y e forma con ta maneha e organisacion awor a bira hasta “mandatory” dor di FIFA. Cu e cambionan aki awor ta cla cu actualmente AVB tin un Presidente cu vision y un biaha mas ta keda demostra cu e Presidente actual a anticipa di trempan riba e cambionan cu ta bini di tanto FIFA, CONCACAF como CFU.
Un otro cambio cu lo introduci hunto cu e adaptacionnan di statuto lo ta e forma cu e federacionnan tin di haci control financiero. E proceso lo ta di tal indole cu lo garantisa transparencia total. Door di haci e adaptacionnan ariba menciona, AVB lo cumpli cu e exigencianan di FIFA pa por aplica pa bini na remarca pa fondonan di FIFA.
Manera cu a bira conoci despues di e congreso di FIFA na Mexico, FIFA a pone mas fondo disponibel pa e federacionnan y pa bin na remarca cada federacion mester cumpli cu exigencianan basta pisa cu FIFA a pone “in place”. No ta asina cu e fondonan ta poni na disposicion di e federacionnan pa por haci uzo na nan gusto. E fondonan ta parti den diferente categoria y pa cada categoria tin diferente exigencianan cu e federacionnan mester cumpli cu nan prome cu por bin na remarca pa e fondonan.
Un di e exigencianan ta pa dentro di un periodo di tempo tur federacion mester adapta nan statutonan pa asina por maneha, dirigi y administra futbol di un forma hopi mas profesional. Cu esaki FIFA ta obliga tur federacion pa bay over pa un federacion mas profesional. E ta implica diferente cambio na diferente nivel den e organisacion, cual cambionan lo bira mas bisto na momento cu e statuto nobo keda aproba.
Asina aki FIFA kier pa e federacionnan funciona miho y pa cumpli cu e codigo di “Good Governance”. E cambionan aki ta haci cu dentro di poco AVB lo tin di amplia su personal cu mas profesional riba diferente ramo.
A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina ta situa den Compleho Deportivo Frans Figaroa na Noord.


text:
Situashon aktual djárason anochi.
Na aeropuerto a midi 33 mm di awa, esaki ta mas o ménos 3.1 cm. Por mira ku e sistema a pasa Boneiru pero por spera mas áwaseru.
Por lo pronto skolnan i akohidanan di mucha ta habrí riba djaweps 30 yüni 2022 i djabièrnè 1 yüli 2022, te asina leu ku esaki ta posibel.
Danki
Durante di e mal tempu por a mira un bon koperashon di pueblo Boneriano i tambe di e diferente organisashonnan ku a duna nan aporte pa yuda habitantenan. Gezaghèber suplente Nolly Oleana ta gradisí komunidat di Boneiru pa nan bon koperashon.
Tene kuenta ku riba djaweps 30 yüni 2022 ofisinanan di Gobièrnu lo ta será parti mainta pa públiko. Parti mèrdia e ofisinanan lo ta habrí bek pa públiko.
Siguiente stap
Ta konsehá pa eliminá tur plas di awa den kurá pa evitá chèns riba malesanan manera dengue, chikinguya etc..


text:
Huur artikulonan di kuido.
Pa diferente sorto di productonan di kuido, pasa serka nos of jama nos.
Nos tin pa huur entre otro Rolstoelen, Looprekken, Rollators, Krukken, wcbril verhoger y muchu mas.
Nos artikulonan di kuido ta artikulonan usa pa diferente hende i ku semper a duna bon resultado. Asina nos rolstoel, looprek, rollator tur a duna nos bon resultado. Bin i purba hasi uso di nos productonan di kuido i konvense bo mes. Nos prijs nan tur ta basa riba un dia di uso.
Pa reserva, por hasi uso di nos systema digital jenando e formulario of por manda nos un mail na Info@gato-zorg.com tambe por jama nos na Tel: +5999 664 50 49.


text:
ATIA ta kere firmemente den reuni regularmente cu mandatarionan y instancianan importante pa asina mantene un relacion estrecho cu ta facilita dialogo na momento cu mester intermedia na fabor di comerciantenan cu ta miembro di ATIA.
Den e cuadro aki, diamars merdia ATIA a ricibi bishita di Minister Dowers pa un update di tur esfuersonan cu tin pa combati y preveni criminalidad riba nos isla. Actualmente Ministerio di Husticia ta trahando riba un plan di maneho pa 2017 cu lo wordo presenta pronto. Den esaki no solamente lo enfoca riba e parti di combati criminalidad pero tambe riba e parti preventivo caminda e aspecto di nos hobenan lo wordo inclui den e plan.
Un di e problemanan enfrentando nos comunidad na e momento aki ta e caso di ilegalidad. Den medionan di comunicacion por lesa riba varios caso caminda Polis y Warda Nos Costa ta controla negoshinan y ta bin hanja ilegalnan trahando na e establecimento. Loke e comerciantenan aki mester realisa ta cu dunando ilegalnan trabou, esaki no solamente ta stimula hendenan procedente di otro paisnan pa drenta nos pais, probablemente na un manera legal, y dicidi di establece nan mes ilegalmente na Aruba, pero tambe ta trese costonan innecesario pa gobierno. Na momento cu un persona cu ta habitando e isla ilegalmente bira malo of muri, e gastonan ta cai riba Aruba. Ora di deporta e personanan aki, tambe e gastonan ta cai riba Aruba.
ATIA como representante di e mayoria di comerciante aki na Aruba ta urgi e comerciantenan pa no participa den e practicanan aki, cu riba su mes tambe ta un crimen. Mester pone enfasis tambe riba e caso den cual si un negoshi ta hasi uso di un contractista y e contractista aki ta hasi uso di e labor di personanan cu ta ilegalmente na Aruba, no solamente e contratista ta responsabel pero tambe e negoshi cu a contrata e contractista aki. Como comerciante mester asumi e responsabilidad y sa ken ta trahando pa e negoshi en realidad. Ministerio di Husticia ta trahando riba maneranan pa atende cu e problema aki di un manera mas efectivo.
ATIA ta spera cu pa 2017 gobierno lo pone mas fondonan disponibel pa seguridad pa asina tin mas inversion den e area aki. ATIA semper ta dispuesto pa scucha y comparti informacion y alabes bin cu sugerencianan alternativo pa combati y preveni criminalidad.


text:
Uncategorized
Bòksdó YDK: Enrico La Cruz eliminá na Tokio…
This content is exclusive for members
Register or login to unlock this article
Uncategorized
Muhé tailandes kondena na morto pa venená su yunan
BANGKOK – Den fin di siman ku a pasa wes di korte di hustisia na Tailandia a kondena un muhé Tailandes na kastigu di morto debí ku a hañe kulpabel di a asesiná su kuater yunan
E muhé tailandes identifiká komo Natthiwan Pattanis tabata un adikto na droga i a pensa pa yega na sèn pa eksponé su yunan riba Facebook.
Natthiwan Pattanis a pensa ku elo bai hasi manera su yunan ta malu pa asina pidi donashon pa e haña plaka pa atendé ku su adikshon di droga.
Den e kaso aki Natthiwan Pattanis a duna dos di su yunan venenu bebe pa asina demostrá kon malu nan ta.
Entodo kaso Natthiwan Pattanis a kometé e barbaridat pa duna dos di su yunan venenu bebe ku konsekuensia ku nan a bin fayesé. Wes ku a atendé ku e kaso aki a indika ku lokual Natthiwan Pattanis a hasi ta pone ku no por bai otro sino kondené na kastigu di morto.
Uncategorized
Souax i The Fighting Team Ariba…
WILLEMSTAD (C) – Sharon-rose De Lanoi a konekta doblete bari base den prome inning pa gia
The Fighting Team na Viktoria di 10 pa 7 riba Fenix
The Figthing Team 10 kareda 8 hit 3 eror
Picher ganado : Lee-Ann Craanberg
Miho bate : Lee-Ann Craanberg 2-2
Fenix : 7 kareda 6 hit 1 eror
Picher perdedo : Yetsely Helmijr
Miho bate : Susmailine Rifaela 2-1
Ku e wega empata na 3 den kabes di 7 inning Kimberley Agard ta konekta hit pa empuga e di 4 kareda pa Pichingolo finalmemte gana di Sta Rosa Angels ku
skore di 7 pa 3.
Pichingolo : 7 kareda 13 hit 1 eror
Picher ganado Julise Koffie
Miho bate : Geneviëve Hariquez 4-3
Homerun : Ciröendra Peloz
Sta Rosa Angels: 3 kareda 7 hit 0 eror
Picher perdedo : Daine Rosa
Miho bate : Sandeline Reina 1-1
Klase A
J’Dah Girigorie a gana pa SOUAX . E estrea a tira 5 inning, no a permiti
kareda no a permiti hit, poncha 12 i ningun base por bola….pa registra
WEGA PERFEKTO riba Rising Trotters ku skore di 12-0
Souax : 12 kareda 9 hit 0 eror
Picher ganado : J’Dah Girigorie
Miho bate : Myah Thompson 3-2
Homerun : J’Dah Girigorie
Rising Trotters : 0 kareda 0 hit 5 eror
Picher perdedo : Jaqueline Sophia
Soto ta gana Sta Rosa Angels 11 pa 8
Softbol Soto : 11 kareda 5 hit 3 eror
Picher ganado : Sudaishely Hooi
Miho bate : Shudriyen Merce 3-1 3 RBI
Sta Rosa : 8 kareda 10 hit 6 eror
Picher perdedo : Magenta Bernadina apesar di tira 13 ponche
Miho bate : Shantally Suart 2-2
Pichingolo ta gana Liberty 9 pa 3
Pichingolo 9 kareda 8 hit 0 eror
Picher ganado : Taynise Prince Jacobus.
Uncategorized
Futbolista estrea franses: Kylian Mbappe ta frei muhé ku a nase hòmber…. E modelo franses Ines Rau…
· E futbolista estrea di Paris Sait Germain Kylian Mbappe ta frei un modelo franses ku a nase mucha hòmber, operá i bira mucha muhé. Ines Rau a nase mucha hòmber na 1990, i ku 16 aña e la operá i bira mucha muhé.
E ta e promé “Trans-Gender” ku a aparesé riba portada di “Play-Boy”. Segun informashon, nan a mira e futbolista estrea na vários okashon di Ines Rau, i tin konfirmashon ku nan tin mas ku un amistat ku otro. Nan ta “frei”.
Daily Nobo
Violadó di yu di kriansa a bai apelá kastigu i a haña mas aña aserka
Mark Mingo ta demandá OM pa miones di florin!
Kuminsá orientá mucha di skol di trempan riba tentamentu na skol
Rapòrt tokante kombatimentu di tentamentu i diskriminashon den skolnan
Curator kier a kobra PDVSA US$41,6 mion pa un debe di US$1.777.740
tema di Siman di Kultura: “Ban Kunuku ban Planta”
Manuel no ta digno pa representá Kòrsou mas
Girigorie (PAR) ta rekonosé balor di kombersashonnan ku Ulandesnan
Viktima a bai kobra kompensashon di seguro sin konsulta ku su abogado
Quincy Girigorie a manda mensahe fuerte pa Ulanda na nòmber di Kòrsou
Trending
-
Lokal6 days ago
tema di Siman di Kultura: “Ban Kunuku ban Planta”
-
Lokal6 days ago
Manuel no ta digno pa representá Kòrsou mas
-
Lokal6 days ago
Girigorie (PAR) ta rekonosé balor di kombersashonnan ku Ulandesnan
-
Lokal6 days ago
Viktima a bai kobra kompensashon di seguro sin konsulta ku su abogado
-
Lokal6 days ago
Quincy Girigorie a manda mensahe fuerte pa Ulanda na nòmber di Kòrsou
-
Lokal3 days ago
Violadó di yu di kriansa a bai apelá kastigu i a haña mas aña aserka
-
Lokal3 days ago
Mark Mingo ta demandá OM pa miones di florin!
-
Lokal4 days ago
Curator kier a kobra PDVSA US$41,6 mion pa un debe di US$1.777.740


text:
Durante e conferencia di prensa ofreci diaranson mainta door di partido politico RED Democratico na nan sede, lider y candidato Rudy Lampe a trece dilanti un denuncia di destruccion di capital publico door di Gabinete Wever-Croes II. Lampe ta referi specificamente na e plataforma di enseñansa digital pa nivel secundario di Scol Dornasol.
Como ex-minister di enseñansa, Lampe a bisa di a laga tur cos cla y paga pa e proyecto por a cuminsa, pero e gobierno nobo, pa motibo politico, a dicidi di pone un stop na dje. Como consecuencia, awendia tin muchanan di e scol cu a caba nan educacion basico, pero no ta haya oportunidad pa continua nan estudio na nivel secundario na EPB of SPO.
“Nos a laga tur cos cla pa start e scol secundario eynan na Sabana Basora unda e muchanan ta gewoon stroom door; caba basis y sigui eynan. Nos a pone modular, paga pa modular pa pone eynan, paga tur ekipo den e modular, nos a pone laptops, nos a pone coach, training di e coach, nos a paga derecho di licensia pa e plataforma digital, pero cu cambio di gobierno, e programa aki a para. Ken ta bay para responsabel awo pa e kapitaalvernietiging ey; placa di pueblo cu a destrui eynan ora di cambio di gobierno,” ta loke Lampe ta puntra.
Pa e relato completo, lesa TREMPAN


text:
Oranjestad-Diabierna Hospital a ser agradablemente sorprendi pa Minister demisionario di
Enseñansa, Cultura, Ciencia y Cultura di nos isla ruman Corsou, esta Minister Steven
Croes. E ta actualmente di bishita na Aruba pa motibonan personal y tabata desea di
pasa y gradici personalmente Dr. Horacio E. Oduber Hospital y specialmente e
personal cu ta trahando incansablemente pa asina brinda un man na pashent di Covid-
19 di Corsou. E ayudo aki di Aruba na islanan ruman den reino Hulandes a demonstra
cu trahando hunto pa bienestar di pashent, crece so nos lo sigui crece riba diferente
nivel.
Un bishita sumamente agradabel na unda Minister Croes a ser yama bon bini pa Hunta
di Directiva di Hospital, Presidente di Asociacion di Specialista hunto cu un team di
colega di diferente departamento di cuido. Na prome luga a hiba Minister Croes na
departamento di Cuido Intensivo na unda e por a tira un bista con tur cos ta cana eyriba
y e por a hasi diferente pregunta na dr. Benjamin Croes y Manager di ICU, sr. Gino
Paskel. Siguientemente Minister Croes a bay riba piso di cuido Niet Snijdend 2 na unda
e la cuminda dos pashent di Corsou cu tabata desea pa gradici’e personalmente. Na
mesun momento tur dos pashent a bisa con tremendo e cuido ta cu nan ta ricibiendo na
Aruba y a gradici di curason e personal di Hospital di Aruba pa tur loke nan ta hasiendo
pa nan den e momentonan dificil cu Corsou ta pasando aden.
Por ultimo Minister Croes a reuni un rato cortico cu Hunta di Directiva y algun colega di
maneho di HOH na unda sigur a toca tema manera kico mas Hospital di Aruba por
contribui awo pa asina brinda alivio na Hospital di Corsou. Pero loke a resalta den e
reunion cortico aki ta di ki forma mas nos por traha hunto na beneficio di e islanan
teniendo semper e pashent na prome luga. A ser demonstra cu door di a brinda ayudo
na momentonan dificil y traha hunto, crece so nos ta crece como islanan ruman den
reino.
Minister Croes impresiona y yena di gratitud pa personal di HospitalGradicimento di forma personal di Minister demisionario di CorsowPosted: April 20, 2021 in Uncategorized
Tags: arubanews
Oranjestad-Diabierna Hospital a ser agradablemente sorprendi pa Minister demisionario di


text:
Cu e campaña di Creando Speransa, SETAR lo duna bek na su clientela, pero tambe lo haci un donacion na instancianan cu ta yuda nos comunidad. Recientemente SETAR a haci entrega di varios comestibel y alimentonan basico na Fundacion Pa Nos Comunidad cu e meta pa yuda esnan den necesidad. Asina aki SETAR ta sigui aporta na nos comunidad y sigui crea speransa pa hunto nos surpasa e momentonan dificil aki.
November 18th, 2020|Categories: Community, SETAR, SETAR App|Tags: community, creando speransa, donacion, Fundacion pa Nos Comunidad, giving back|


text:
Brazil
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Brazil, ofisialmente Repúblika Federativo di Brazil, ta un país mas grandi di tanto Sur Amérika komo Latino Amérika. E tin frontera ku Guyana Franses, Guyana, Sürnam, Venezuela, Colombia, Peru, Bolivia, Paraguai, Argentina i e Oséano Atlántiko. Kapital di Brazil ta Brasília i e siudatnan mas grandi ta São Paulo i Rio de Janeiro. Brazil su superfisie ta enorme y e pais su poblashon ta hopi grandi tambe. Brazil tin 26 siudat i e districto federal unda e kapital Brasília ta situá.
E lenga materno di e poblashon ta e Portugues. E desaroyo di e pais ta hopi grandi tambe.
Siudatnan den Brazil i nan kapital[editá | editá fuente]
- Acre - Rio Branco
- Alagoas - Maceió
- Amapá - Macapá
- Amazonas - Manaus
- Bahia - Salvador
- Ceará - Fortaleza
- Espírito Santo - Vitória
- Goiás - Goiania
- Maranhão - São Luís
- Mato Grosso - Cuiabá
- Mato Grosso do Sul - Campo Grande
- Minas Gerais - Belo Horizonte
- Pará - Belém
- Paraiba - João Pessoa
- Paraná - Curitiba
- Pernambuco - Recife
- Piauí - Teresina
- Rio Grande do Norte - Natal
- Rio Grande do Sul - Porto Alegre
- Rio de Janeiro - Rio de Janeiro
- Rondonia - Porto Velho
- Roraima - Boa Vista
- Santa Catarina - Florianópolis
- São Paulo - São Paulo
- Sergipe - Aracajú
- Tocantins - Palmas


text:
ORANJESTAD - Women’s Club of Aruba (WCA) a ser funda 88 aña pasa, dia 17 di september 1934. Sra. Lucy Smith, casa di Sr. Lloyd G. Smith, presidente di Refineria di Lago a organisa e prome reunion na Club di Lago den Colony. Na e reunion aki tabatin 150 hende muhe presente.
A instala e prome directiva, dia 1 di october di e mesun aña, despues cu a tene un eleccion. E directiva tabata consisti di un presidente, vice-presidente, tesorera y secretaria.
Tres aña despues General Federation of Women’s Club (GFWC) a invita WCA pa afilia su mes na e federacion. E momento ey, GFWC tabata existi caba pa casi 50 aña. E directiva a acepta e invitacion pa bira miembro di GFWC y te dia di awe WCA ta miembro.
Actualmente, WCA ta consisti di 122 miembro. Den transcurso di añanan WCA a ehecuta diferente proyecto tanto pa nos adulto mayornan, hende muhenan, hoben- y muchanan. Un di e proyectonan di mas grandi ta esun di ‘Dress a Child’ na unda tur fin di aña ta bisti muchanan cu ta bin na remarca pa esaki. Tur luna, un comision ta bishita e Casnan di Anciano pa hunga bingo cu nos grandinan, celebra Dia di San Valentino, Dia di Betico, Dia di Mama/Tata y Pasco.
Pa cuida nos Medio Ambiente, WCA a bin cu e proyecto pa reparti saco di plastic special pa hinca den auto pa asina concientisa comunidad pa no tira sushi fo’i bentana. Tambe a organisa e prome dia di limpiesa rond di Aruba hopi aña pasa y pa varios aña a haci e proyecto di Medio Ambiente goes to School pa e alumnonan di prome klas di scol basico.
WCA ta e pionero den loke ta consientisacion di cancer na pecho, HIV/AIDS, Violencia Domestico y hopi otro proyecto mas.
E directiva actual kier a felicita tur miembro cu e di 88 aniversario di club y alabes gradici nos Miembro Honorario Sra. Hanneke Boekhoudt, pa su presencia y tur otro miembro y invitado cu a bin celebra cu nos dia 17 di september ultimo. Fotonan pa cortesia di Emperatriz Perdomo
ORANJESTAD - Aruba Lions Club ta conoce e an?a aki su rifa di auto cu ta consisti di 5 premio hopi atractivo manera, un auto electrico pa mucha, un step electrico, un bicicleta electrico, un scooter electrico y cu e promer premio un auto electrico di famia marca “Changan”.
ORANJESTAD - Diaranson ultimo a tuma lugar na "On The Rocks Café" , e lansamento di e tercer video clip di e banda Honeypot pa aña 2022, cu nan cancion nobo titula "Still Alive". E cancion aki a wordo graba na Aruba mes den diferente studionan manera Sunnyray Studio, Kurt Labadie y na Tisspro Studio serca Hubert Thiel, cu tabata encarga cu e mescla final. Produccion di e videoclip, tabata den man di Dani Cruz y Marlon Dubero. Pa 2023 e banda lo bay release nan di 5 studio album. Pa wak e video clip, click AKI.
ORANJESTAD - Awendia empleadonan no sa keda traha hopi aña pa e mesun compania. Nan ta duna e miho di nan pa algun tempo y despues ta fada y ta busca un otro “challenge” den nan carera. Wendell Bennett a busca e mesun “challenge” aki den e mesun compania, MetaCorp, durante no menos di 50 aña largo. Manera e mes ta bisa 50 aña ta nifica hopi sacrificio, trabao duro, lealtad y perseverancia. Pa Bennett ta manera ayera, el a conta.
ORANJESTAD - Retonan di salud mental no necesariamente ta refleha den cara di e persona. Asina un cantante y productor musical conoci a inspira hopi trahado den sector HORECA e siman aki. Siendo un persona cu a atende cu problema di salud mental, el a splica con den practica ta balansa su trabou y e reto cu e ta biba cu ne. Mayoria hende no sa mes, pasobra ta necesario pa bo ta contento cu bo mes, den caso bo kier sirbi of entretene un otro.
ORANJESTAD - Diasabra anochi CMB a tene su “Block Party for Charity” cu tabata un celebracion hunto cu comunidad di Aruba en conexion cu 60 aniversario di e banco. Den un record di menos di 2 ora a bende e maximo di 600 ticket (Afl. 15.00 cada uno) di cual e banco a match cada contribucion di e publico florin pa florin pa un total di Afl. 18,000.00. Asina mes gerencia di e banco Sres. Paul DeWolfe y Roberto Dijkhoff a rond af e suma final na e bunita montante di Afl. 25,000.00 cu lo bai completo pa Fundacion Contra Violencia Relacional (FCVR).
ORANJESTAD - Stichting Musica a informa diaranson cu nan ta den pleno preparacion trahando cu hopi entusiasmo riba nos Festival 2023. Durante reunion exitoso cu lidernan di bandanan, sponsornan y Smac, a palabra e cambionan cu ta wordu introduci pa e siguiente temporada di Carnaval 69.


text:
Konstitushon ta e prinsipal dokumento di estado di Hulanda. Konstitushon ta e lei supremo di Hulanda. Na 1814 a promulgá Konstitushon Hulandes. E aktual Konstitushon ta data di 1983. Konstitushon ta kontené tur regla tokante nos organisashon polítiko i nos derechonan fundamental.
Konstitushon ta kontené:
- derechonan fundamental, ku ta duna siudadanonan e libertat pa, sin intervenshon di outoridat públiko, biba i partisipá den sosiedat i polítika. Ehèmpel di derechonan fundamental ta:
-
- libertat di ekspreshon
- derecho riba privasidat
- derecho di voto
- derecho riba trato igual
- prinsipal reglanan di organisashon di estado hulandes ta stipulá, entre otro:
-
- e manera ku ta nombra o elegí entidatnan estatal (manera parlamento, gobièrnu i huesnan) i loke ta nan tarea- i kompetensianan;
- kon traha lei i kon kambia Konstitushon mes;
- gobernashon di provinsia i gemeente.


text: ORANJESTAD: Diabierna ultimo Minister Endy Croes tabata presente na Compleho Deportivo Guillermo Prospero Trinidad na Dakota pa apertura di campeonato di futbol 2022 -2023 di Division di Honor. E aña aki Arubaanse Voetbal Bond ta dedica e campeonato na cuatro baluarte cu a significa hopi y a dedica gran parti di nan bida na deporte di futbol: sr. Reynold ‘Nolly’ Becker, sr. Antonio ‘Tony’ Geerman, sr. Heinrich ‘Jerry’ Mackay y sr. Harold ‘Roy’ Helder. E mandatario di Deporte a gradicinan pa nan aporte na e deporte di futbol di Aruba. E prome partido di e campeonato tabata entre ekiponan di Britannia y Nacional. Un tremendo partido unda e publico por a gosa di un bon wega di futbol. E ultimo 10 minuut di e prome wega a tabata un suspenso. Nacional a gana e partido cu e score di 3-2. Concluyendo Minister Endy Croes ta desea exito na tur ekipo paticipando como tambe na AVB den campeonato di futbol 2022 – 2023.


text:
kyra hoevertsz
-
News
Pre-seleccion Tokyo 2020
Conoce e pre-seleccion di Aruba cu ta den pleno preparacion pa e Weganan Olimpico TOKYO 2020. Na vispera di e…Read More »
-
Lima2019
Kyra ta elabora riba nan competencia
Landado artistico Kyra Hoevertsz ta elabora riba nan competencia den e Weganan Panamericano LIMA 2019. Tambe Kyra ta conta riba…Read More »
-
Lima2019
8 lugar pa Kyra y Abigail
Kyra Hoevertsz y Abigail de Veer a keda na di 8 lugar overall den e Weganan Panamericano LIMA 2019. E…Read More »
-
Lima2019
Kyra y Abigail na di 7 lugar
Panam Games 2019: Kyra Hoevertsz y Abigail de Veer a logra un di 7 lugar den e rutina tecnico. E…Read More »
-
News
Make your vote count! Kyra Hoevertsz
Eleccion di Comision di Atleta di Comite. 7 candidato a postula nan mes pa e eleccion aki y COA tin…Read More »
-
Barranquilla2018
Kyra y Abigail a participa den Duo Liber
Nos ta comparti cu boso mas di e rutina di Kyra Hoevertsz como tambe Abigail de Veer den e Duo…Read More »
-
Barranquilla2018
Medaya di Brons den Duet
Abigail de Veer y Kyra Hoevertsz ta conta di nan Medaya di Brons den DuetRead More »
-
Barranquilla2018
Brons pa Kyra y Abigail
E duo di natacion artistica Kyra Hoevertsz y Abigail de Veer ta logra medaya di brons den Duo Liber aki…Read More »
-
Barranquilla2018
Team Aruba ja a surpasa e exito di Veracruz2014
Team Aruba ya caba a surpasa e exito di e cantidad di medayanan logra na e Weganan di Veracruz 2014…Read More »
-
Barranquilla2018
Kyra ta logra medaya di Brons
Algun imagen di awe mainta na momento di e presentacion di Kyra Hoevertsz durante su Solo Liber cu a logra…Read More »


text:
E organisadornan di festivalnan di carnaval a lansa nan plan pa organisa festival di Soca den luna di November. Den luna di November nan lo organisa varios anochi di pre seleccion di cancionnan di Carnaval. Esaki ta pa stimula pa e cancionnan wordo toca den November y December y e anochi final ta na Januari 2023.
Segun e organisadornan, asina tin mas tempo pa pueblo scucha e cancionnan y pa duna cada cancion nan valor y espacio pa wordo toca.
Si e plan aki sigui su curso, esaki lo mescla cu e temporada di pasco na Aruba y ta kibra un tradicion di nos pueblo unda den luna di November y December e enfasis tabata 100% riba e celebracion di pasco.
SOLO DI PUEBLO a tuma contacto cu SMAC pa asina confirma un que otro, y diparti SMAC nan a informa cu e organisacion di festival no ta di SMAC, sino di MUSICA. E cambio proponi a bini di MUSICA y no ta di SMAC.


text:
WILLEMSTAD — Direktiva di Swim Club Orca Curaçao ta partisipá ku djasabra dia 03 di sèptèmber 2016 lo kuminsá ku kurso pa muchanan di 3 i 4 aña familiarisa (kustumá) ku awa. E kurso lo tin un durashon di tres (3) luna i dos (2) biaha pa siman tin treinen. Riba djasabra treinen ta di 16:00 or pa 17:00 or i djadumingu treinen ta di 10:00 or pa 11:00 or na Pisina Bennie Leito.
Meta di e kurso aki ta pa e muchanan di 3 i 4 aña familiarisá/kustumá ku awa, di moda ku nan por manehá fásil den awa. Ora nan tin 5 aña nan por partisipá na e kurso pa diploma “A” sin problema. Na final di e kurso lo tin un tèst i e muchanan ku partisipá na e tèst lo risibí un sertifikado.
Kabando e kurso aki no ta nifiká ku e mucha sa landa, sino ku e por defendé su mes. Semper e mester tin un “gordel” bistí i e mester ta huntu ku su mayor ora e ta na kantu òf den un pisina òf laman. E kurso ta kosta fl. 150,00.
Pa inskripshon i mas informashon tokante e kurso aki por yama sr. Vernon Toré na telefòn 529-6586.
Swim Club Orca Curaçao ta un klup di landamentu ku ta brinda e siguiente disiplinanan:
- Landamentu kompetitivo; (“Speed zwemmen”)
- Landamentu rekreativo; (trein pa tene kurpa den kondishon i distraishon)
- Waterpolo; (“polo aquatico”)
- Landamentu sinkronisá; (“waterballet”)
- “Open waters”; (kompetí riba distansia largu den laman)
- “Master”; (treinen pa kondishon pa adulto)
Pa tur hóben ku ta interesá, Swim Club Orca Curaçao ta trein:
Djasabra di 15.30 or pa 17.00 or i djadumingu di 10.00 or pa 11.30 or na Pisina Bennie Leito.
Kontribushon ta Naf. 35,00 pa luna pa trein dos (2) biaha pa siman.
Tin treinen pa adulto tambe riba djasabra di 17.00 or pa 18.00 or i djamars di 19.30 or pa 20.30 or na Pisina Bennie Leito. Kontribushon ta Naf. 50,00 pa luna pa trein dos (2) biaha pa siman.
Pa mas informashon por yama tel: 529 6586, Vernon Toré.


text:
Fundashon pa Konsumidó ta un organisashon independiente ku ta sali na interes di e pueblo kumpradó. E publikashon aki ta konta ku ouspisio di Ministerio di Desaroyo Ekonómiko.
Fundashon pa Konsumidó konhuntamente ku Ministerio di Desaroyo Ekonómiko e aña aki ta inisiá un trayekto den kual lo anotá preisnan di produktonan riba merkado i informá esakinan na nos konsumidónan riba un base aun mas regular. E meta di e inisiativa aki no solamente ta pa duna informashon di preis, sino tambe pa eduká nos konsumidónan pa adaptá nan komportashon di kompra, spesialmente den e temporada difísil aki. Pa e motibu aki FPK i MEO lo anotá preis na diferente establesimentu e.o supermerkado, minimarket i tokonan. Despues di a publiká nos komparashonnan di supermerkado febrüari vs yanüari 2022 FPK ta publiká awe e desaroyo di preis na Tokonan di henter luna di febrüari 2022.
Toko
Tokonan ku a bishitá na e okashon aki ta: Oriental, Esperansa, Rong Yao, Alex, Caribbean, Feng Yun, Bon Cadushi, Nacional Soft Center, Nataly’s Grocery, King, San Pedro, Monalisa, Ming Wong, Grocery Kong Long i Jose Faria.
Komparashon
Komparashon di preis ta basá riba e asina yamá Makutu NO regulá. Gran parti di e produktonan den e makutu aki ta produktonan den bòter òf den bleki. Por ehèmpel fruta, karni, piska, mayonaise, jam, pindakaas i bèrdura den bleki. E makutu aki ta konsistí tambe di karni i bèrdura di ‘diepvries’. Ministerio di Desaroyo Ekonómiko a anotá preis di 87 produkto na 15 diferente establesimentu.
Preis
Pa medio di e análisis di preisnan di produktonan riba merkado, Fundashon pa Konsumidó a konstatá ku diferente establesimentu ( Toko) a keda ta mantené e mesun preisnan di promé siman di febrüari.
Fundashon pa Konsumidó ke konsientisá riba e importansia di kumpra produktonan ku di bèrdat ta nesesario. Prinsipalmente den e tempu difísil ku nos komo Pais ta pasando aden. Awor mas ku nunka ta esensial pa por praktiká un komportashon saludabel i responsabel.
Pa mas informashon tokante e komparashon di preis aki, tuma kontakto ku nos na 462-666 òf via e-mail info@fundashonpakonsumido.org . E tabèl aki ta aksesibel tambe via nos wèpsait: www.fundashonpakonsumido.org.


text:
ORANJESTAD – Awe mainta Alvin Howell (49) y Jacqueline van Putten (61) a presenta dilanti Hues, pa e caso penal cu Ministerio Publico a cuminsa contra nan.
ARUBANATIVE por a compronde cu despues di un discusion entre abogado mr. Canwood y Fiscal, Hues a dicidi di honra e peticionnan di mr. Canwood cu ta encera cu 6 testigo promer y ayera 2 mas lo wordo interoga. Entre e testigonan ta wordo menciona Marisol Lopez Tromp, kende tabata forma parti di partido POR.
DESFALCO DI MAS CU 200 MIL FLORIN
Hues a informa cu e caso no ta wordo trata sino ta un “regie zitting”. Fiscal a acusa Howell y van Putten cu den e periodo di 2017 y 2021, nan lo a haci desfalco di placa di e partido POR. E temporada ey Howell tabata Parlamentario y president di e Stichting mientras cu van Putten tabata e secretaria di e Stichting.
Fiscal ta sospecha cu Howell a haci desfalso di 179.404 florin y haci falsificacion di recibonan. Fiscal a bisa cu ta sospecha van Putten di desfalco di algo mas di 100 mil florin.
Howell a wordo representa pa mr. Canwood mientras cu van Putten a wordo representa pa mr. Arendsz Marchena.
PIDI PA SCUCHA TESTIGO
Abogado mr. Canwood a bisa Hues cu anterior el a pidi pa scucha 6 testigo pero un rato promer cu e caso e tabata papia cu Howell y a bin 2 testigo mas aserca. Pues en total el a bira 8 testigo. Entre nombernan cu a wordo menciona, esun cu a resalta mas tabata Marisol Lopez Tromp. Mr. Canwood a bisa cu tur e testigonan por splica cu no tabatin desfalco y cu Howell a paga personanan pa nan servicio pa cu partido POR. Mr. Canwood a bisa Hues cu awor a pidi tambe pa scucha Marisol Lopez Tromp kende por splica kico tabata e intension di placanan cu a haya pa e Stichting. Segun e abogado, Marisol Lopez Tromp tambe a ricibi placanan y a usa placanan. E kier pa Marisol Lopez Tromp splica con tabata usa placanan y cu no tin nada di desfalco.
Abogado Arendsz Marchena a bisa cu e ta apoya e peticion pa scucha Marisol Lopez Tromp, kende por splica con e placanan a wordo usa y con van Putten tabata haci su trabaonan.
REACCION FISCAL
Fiscal ta haya cu no ta relevante pa scucha Marisol Lopez Tromp pasobra tur e descripcion di Stichting ta riba papel caba.
Fiscal tambe a bisa cu diferente di e testigonan no ta relevante pa scucha. El a bisa cu e lo por bay di acuerdo pa scucha 4 di e testigonan y pa laga Landsrecherche interoga nan.
REACCION DI ABOGADO
Abogado Canwood ta contra e proposicion di Fiscal pa laga Landsrecherche interoga e testigonan. El a cuestiona e forma di interogacion di Landsrecherche y a bisa Hues cu e kier pa Hues Comisario haci e interogacion. E abogado a para riba pa scucha Marisol Lopez Tromp pasobra e tabata ricibi placanan y e por splica esaki.
E abogado tambe a mustra cu el a bay haci investigacion cu Landsrecherche a keda sin haci. El a haya copia di whatsapp entre Howell y un periodista B. pa demostra cu no tabatin nada di desfalco. Tambe e abogado a bisa cu el a haya copia di accountant di POR.
DECISION HUES
Hues a pospone e caso un rato pa bay pensa y a bolbe pa tuma decision. Hues a dicidi cu pa otro siman mas laat Diahuebs , mr. Canwood mester entrega tur e documentonan cu e abogado a bisa cu e tin. Hues a aproba tur peticion. Tur lo wordo interoga door di Hues Comisario.


text:
Prenda di Filingrana
Seri di Herensia Kultural
Tokante orígen di e filingrana di Kòrsou opinionnan ta varia. Tin algun hende ta pensa ku ta inmigrantenan franses a introdusí e obra di man akí di hopi siglo bieu na Kòrsou. Esaki tin di ber ku e echo ku hopi di e hèrmèntnan ku e platénan tabata usa tin nòmber franses (filière, lingotier, mandrin). Pero ta asina ku tabata usa e hèrmèntnan akí tambe pa otro sorto di téknika di trabou di platé i no solamente pa traha filingrana. Ta posibel ademas ku e hèrmèntnan tin nòmber franses pa motibu ku ta for di Fransia tabata importá nan. Awendia e hèrmèntnan ta bini tambe for di Venezuela, Italia i Suisa.
Un di dos grupo ku posiblemente por a trese filingrana Kòrsou ta e hudiunan sefardí ku a hui (pa persekushon) for di Spaña i Portugal bini Kòrsou. Nan a bin establesé aki for di e di dos mitar di siglo 17. Mas tantu ainda ku Fransia, Spaña tabata un di e paisnan influyente riba tereno di obra di filingrana. Ta posibel ku ta e hudiunan ku moda a trese for di nan pais di orígen nan prendanan di filingrana Kòrsou, kaminda nan prendanan a bira un fuente di inspirashon pa kreashon di nos filingrana lokal. Pero di otro banda por mustra ku pa loke ta estilo tin tiki semehansa entre e filingrana spañó i esun di Kòrsou. Filingrana spañó ta formá di hilu so, miéntras e filingrana di Kòrsou ta konsistí di un kombinashon di hilu i motifnan apliká manera grein, tomatio i otro adornonan stampá. Pa loke ta paresido di e prenda e influensia di un terser grupo ta mas na su lugá: Inmigrantenan hulandes. Nan a bin establesé aki for di 1634 na Kòrsou. Pa loke ta estilo e prendanan di filingrana hulandes ta parse esunnan di Kòrsou mas ku tur e otronan. E prendanan akí no ta trahá di hilu solamente, sino tambe dòrná ku tur sorto di motif, esun mas frekuente ta e spiral doblá rònt ku meimei un grein. Komo variante di e motif akí Kòrsou konosé tambe ‘platío’, ku ta un spiral ku a bati pa hasié plat i ku ta apliká den kombinashon ku ‘tomatío’ i ‘grein’.
Aunke ta difísil pa fiha ku siguransa kon filingrana di Kòrsou a nase, ta evidente sí ku el a desaroyá un karakter sumamente original. Entre otro pa via ku e artistanan tabata kambia e detayenan segun nan smak. A traves di siglonan kasi no a bini kambio den e téknika di filingrana. A introdusí por sierto sí hèrmèntnan nobo pa aliviá e trabou pisá di trahamentu di hilu, pero e prinsipio básiko a keda meskos. Den mayoria di pais ta traha obra di filingrana tantu di oro komo di plata, dependiente di rikesa di e doño. Pero na Kòrsou semper hende a preferá oro, tambe hendenan di ménos rekurso. Oro, no solamente debí na e posishon sosial ku e metal presioso ta sugerí, sino tambe komo un sorto di seguro: den tempu di nesesidat ta poteká e prenda. Tin tur sorto i tamaño di prenda di filingrana. Pero esun ku ta broma na promé lugá ta e ‘Kurason di Kòrsou’ di oro, pa pasa den kadena, obra maestro di vários platé di Kòrsou ku a trah’é ku hopi dedikashon i pasenshi. Ta bisti e ‘Kurason di Kòrsou pasá den diferente modèl di kadena, entre nan esun tantu gustá ku yama ‘kadena china’. E kurason tin dos kara, un na kada banda. Tin biaha tur dos banda ta igual, pero tin biaha na un banda e obra ta mas habrí, esei ta ‘e banda kontentu’ i e otro banda un poko mas será, esei ta ‘e banda tristu’. E kurason akí ta esun mas kostoso di tur obra di filingrana i durante hopi aña ta muhénan di famianan pudiente so tabatin un prenda asina. Pero tin biaha ‘yaya’, e persona stimá ku tabata yaya yunan di e famianan pudiente tabata haña unu di regalo serka señora doño di kas komo rekonosementu pa tantu aña di servisio fiel na e famia.
E hendenan ku tabatin ménos moda por a permití nan e luho di kumpra e rench’i oreanan di oro sí. Esakinan ta eksistí den un gran variedat di modèl i kontrario na e ‘kurason’ tabata bisti nan tur ora, no solamente na okashonnan spesial. Ku yegada di e industria petrolero na 1915 situashon ekonómiko a drecha pa un gran parti di poblashon. Na mes tempu e rench’i oreanan tabata bira kada bes mas popular, tambe den e gremio sosial mas haltu di poblashon. Esaki a trese kuné ku awendia tur gremio ta bisti tantu e kurason komo e tantísimo diferente modèlnan di rench’i orea di oro.
Portrèt
‘Kurason di Kòrsou’ di oro, pa pasa den kadena, obra maestro di vários platé di Kòrsou. Aki ku kadena china.
(Kolekshon Fèchi Regales)
Fuentenan
– Lucille Berry-Haseth, Un Arte di Oro, Obra di Filingrana, Proyekto Edukativo 20 Aniversario Trinchera (Curaçao, 1995).
– Desirée Luckmann, A heart of gold, the filigree jewellery of Curaçao, den: Building up the future from the past, Zutphen, 1990.
Veranderend Curaçao, Stichting Libri Antilliani, 1999.
Fishi di platé, den: Lantèrnu no. 1 i 2, edishon no. 3, di desèmber 1985.
Teksto: Corine Havinga. Portret: Prince Victor


text:
Charla
Lecture: The Chinese massacre
Lecture and presentation on the massacre of Chinese ship workers during WWII. In cooperation with St. Eerherstel oorlogsslachtoffers.
Rose Mary Allen i Max Scriwanek: Bida promé ku Isla.
Belkis Osepa di TeleCuracao lo papia ku antropólogo Rose Mary Allen i direktor di Archivo Nashonal Max Scriwanek tokante bida i ekonomia na Kòrsou promé ku 1915, promé ku Isla a bini.
Dyonna Benett: Isla den Nos Bida ‘In de spiegel van een natie.’
Een onderzoek naar de representatie van identiteit in Curaçaose musea en de tentoonstelling Isla den Nos Bida
Dr. Rose Mary Allen den Seri Sombra di Koló
Rasa i Etnisidat den Polítika di migrashon na Kòrsou
Mr. Alma Louise De Bode – Olton den seri Sombra di Koló
Pa por kombatí deskriminashon rasial efektivamente ta esensial pa nos konosé nos leinan.
Louis-Philippe Römer den seri Sombra di Koló
Louis-Philippe Römer a duna un charla sumamente interesante tokante stereotipo na Kòrsou i kon esaki ta pone rasismo bira mas fuerte i sigui perdurá den nos komunidat.
“Sombra di Koló Conversations”
NAAM ta presentá “Sombra di Koló Eksposishon di Arte i siklo di Charla”
Ban topa ku : Su Girigori, biahe Suráfrika
Antropólogo Su Girigori lo duna un relato di su biahe resien pa Suráfrika i lo duna un splikashon di e proyekto CASAS/MINDS ku sra. Girigori lo kordiná den Karibe.
Docomomo ta presenta buki: Rietveld & Curaçao
Fundashon Docomomo Curacao , ta organisá dia 2 di februari 2012 presentashon di e buki Rietveld & Curaçao.


text:
Un contribucion di Dr. Carlos Viana
E parti 1 di e articula aki yama Menopausa, su mito y berdadnan
Hopi hende muher ta kere cu por cura menopausa dor di usa terapia di e hormona estrogeno(ERT) of otro forma di repone hormona den bo curpa (HRT). Descubrimentonan nobo den medicina a proba cu hormona sintetico por ocasiona mas daño den curpa di hende muher cu bon. Tin alternativanan natural hopi mas sigur cu ta hopi mas efectivo ora nan ta wordu usa bou di guia di profesional. Prome cu tur cos, menopausa ta un proceso natural y no ta un malesa, asina ta cu un cura no ta necesario. Na di dos lugar, nivelnan di hormona den curpa di hende muher ta varia masha hopi mes. Tin hende muher cu mester di diferente hormona, pero tambe tin hende muher cu definitivamente no mester di estrogeno!
De hecho algun di nan mester di testosterona of DHEA, hormonanan cu bo ta haña den hende homber tambe. E nivel nan di hormona den curpa di un hende muher cu ta bayendo dor di menopause por fluctua masha hopi mes y dor di esaki mester studia y adapta nan necesidad di hormona cada biaha durante e periodo di cambio. Finalmente, awor aki ta hopi acepta den e comunidad medico e terapia cu hormonanan sintetico no ta sirbi toch. Y tin test disponible pa determina nivelnan di hormona serca cada persona.
Hopi hende ta kere cu tur hende muher ta perde interes den sex mientras nan ta pasando den menopausa. E berdad ta, cu e investigadornan Masters y Johnson a discubri cu e libido no ta relaciona cu nivelnan di estrogeno y dor di esaki no ta crash automaticamente durante di menopausa. Ademas, por lo menos 50% di muhernan cu ta bayendo den menopausa no a reporta ningun falta di interes den sex. Menos di 20% ta reporta cu nan ta ripara cu nan interes ta baha. Realmente, durante menopausa, testosterona, e hormona cu ta hasi cu bo ta haya cabei na cara ta esun cu ta hasi muhernan mas agresivo sexualmente. Hende muher por ta mes hopi of te hasta mas apasiona durante menopausa cu prome cu esei. Cu mas tempo pa nan mes, menos yiu den cas nan tin tur e espacio y tempo pa florece den nan relacion intimo. Mescos tambe den nan relacion personal y profesional.
Get the point! Ta unicamente cu informacion basa riba hechonan comproba nos por cuminsa na maneha e cambio nan den nos curpa. Bo ta hayando simtomanan di menopause?
Acupuntura y hierba chines a ser usa pa mas di 5000 aña den e tratamiento di e simtomanan durante e periodo di menopausa . Acupuntura por juda alivia e simtoma nan manera insomnio, sodamento anochi y cambionan di beis. Un dieta balansa, suplementonan y hierba nan chines manera den e caso di Dong quai, rijs di regaliz, burdok, motherwort y wild yam por hasi bo transicion hopi mas facil. Pa un grupo grandi di hende muher, menopausa natural no ta un crisis grandi y no ta influencia e opinion di nan salud en general. E ta un epoca mas di bida cu su dolornan y su alegrianan mescos cu cada ciclo di bida tin.
Carlos Viana ta un Docter (Ph D) den Antropologia Medico, —e ta un Doctor den Medicina Tradicional Oriental studia na Shanghai, China; nutricionista clinico certifica. Pa mas info: Viana Natural Healing Center, Kibaima 7,t: 585 1270 f: 585 4789, Web site: www.viananaturalhealing.com e-mail : viananatural@hotmail.com


text:
Imperfeccion ta beyesa. – Marilyn Monroe.
Bida por ta perfecto den tur su imperfeccion. E asunto ta cu hopi biaha nos mes ta pensa cu nos mester logra e situacion perfecto prome cu nos tuma accion. Realidad di bida ta mustra nos hopi biaha cu perfeccion ta e caminda. Naturalesa no ta perfecto, pero ta den e imperfeccion aki juist ta sinta su beyesa.
Marilyn Monroe, considera un beyesa eterno a bisa cu ‘Imperfeccion ta beyesa’. Pesey ta bon pa nos sinja aprecia e Imperfeccion den tur cos. Pa cuminsa cerca nos mes. E ora bo ta cuminsa mira tambe e beyesa di tur cos, e beyesa di bida. Aprecia esaki ora bo discubri’e!
Ami no ta perfecto, abo tampoco, ni bo amigonan y tampoco e mundo cu ta rondona nos. Y toch ta importante pa nos aprecia y stima nan. E potret aki ta di un obra cu mi a traha na Ateliers 89. Mi a jam’e ‘Bleeding Beauty’. E ta representa e beyesa di cada muhe cu a sufri y toch ta keda un beyesa pa semper, Cu tur su imperfeccion e ta beyesa di creacion…


text:
KRALENDIJK – Djaweps último ku un flùitmentu di otro mundu pero hopi entusiasmá un sala yen di empresario i stakeholder na un manera konbinsente a duna forsa na nan disposishon pa koperá ku desaroyo di e proyektonan di KvK Academy i Business Incubator. Ámbos proyekto ta bai yuda empresarionan (ku ta kuminsando) na Boneiru pa bira mas eksitoso i seguidamente ofresé nan e posibilidatnan pa mantené e éksito ei.
Durante e Kick-off e direktor di Kámara di Komèrsio, Weero Koster, a splika ku prinsipalmente empresarionan ku ta kuminsá nobo, starternan, ta konfrontá difikultat. Solamente 25% di e ‘startups’ ta logra alkansá e promé sinku añanan. E eskala chikitu, kostonan di hasi negoshi (cost of doing business) i falta di fasilidat, konosementu i eksperensia i un ret di kontakto relevante ta hunga un rol importante den esei. ‘Mirando e echo ku MKB (empresa mediano i chikitu) ta e motor di ekonomia na Boneiru, ta hopi importante pa nos bai yuda e ‘startup’-nan, ku pa 90% ta konsistí di negoshi propio (eenmanszaak) i bv-nan chikitu, pa bira mas eksitoso. Esei ta bai logra solamente si nos hasié konhuntamente. I p’esei nos tin hopi mester di tur hende: e empresarionan mes, tur stakeholder, gobièrnu di Boneiru i gobièrnu hulandes i e organisashonnan ‘profit’ i ‘non-profit’’, asina e direktor a trese padilanti. ‘E ora ei e KvK Academy i e Business Incubator ku nos ta bai kuminsá kuné na Rincon den koperashon ku Mangazina di Rei, debidamente lo por sostené e empresarionan ku ta kuminsando ku konosementu, ‘coaching’ i un ambiente seif pa kuminsá i yuda Boneiru su ekonomia bai dilanti’, el a añadí. ‘Esakinan ta proyektonan ku konhuntamente nos ke lanta fo’i tera.’
E lider di proyekto di KvK Academy, Patricia Bergwijn, i esun di Business Incubator, Danilo Christiaan, a enfatisá e importansia di koperashon i aporte di stakeholdernan i e empresarionan mes. Pa e motibu ei e lider di proyekto di KvK Academy durante luna di òktober lo aserká empresarionan, stakeholdernan i organisashonnan relevante ku e pregunta kiko empresarionan na Boneiru segun nan tin mester òf kiko nan falta pa loke ta trata konosementu i abilidatnan pa ta mas eksitoso. A base di e resultadonan di e investigashon di nesesidat ei lo formulá i desaroyá e kuríkulo di KvK Academy mas aleu. Despues di un evaluashon di e promé konsepto na luna di novèmber den koperashon ku stakeholdernan i empresarionan, na luna di desèmber e programa di lès mester ta kla pa ranka sali, di manera ku Kámara di Komèrsio por kuminsá mesora kuné den e promé mitar aña di 2020.
Pa e proyekto di Business Incubator lo invitá empresarionan di e sektor di ‘Arts & Crafts’ (Arte i Ofishi) pa un – ‘design workshop’ (tayer di diseño) kaminda lo eksplorá e nesesidatnan i posibilidatnan pa koperashon i interkambio. Finalmente mester surgi un ret ámplio di kontakto di mèntòrnan, instansianan di konosementu i spònsernan ku por yuda hasi e Business Incubator un éksito.
KICK-OFF KVK ACADEMY EN BUSINESS INCUBATOR GROOT SUCCES
KRALENDIJK – Met een weliswaar enigszins oorverdovend maar enthousiast gefluit zette een volle zaal ondernemers en stakeholders afgelopen donderdag in koor hun bereidheid om mee te werken aan de ontwikkeling van de KvK Academy en het Business Incubator project overtuigend kracht bij. Beide projecten gaan (startende) ondernemers op Bonaire helpen succesvoller te worden en hen vervolgens handvatten aanreiken om dat succes vast te houden.
Tijdens de Kick-off legde de directeur van de Kamer van Koophandel, Weero Koster, uit dat met name starters het moeilijk hebben. Slechts 25% van de startups komen de eerste vijf jaar door. De kleinschaligheid, ‘cost of doing business’, het gebrek aan faciliteiten, kennis, ervaring en een relevant netwerk spelen daarbij een belangrijke rol. “Gezien het feit dat de MKB [het midden- en klein bedrijf] de motor van de economie is op Bonaire, is het heel belangrijk dat we de startups, die 90% bestaan uit eenmanszaken en kleine bv’s, gaan helpen succesvoller te worden. Dat gaat alleen lukken als we dat gezamenlijk doen. En dus hebben we iedereen heel hard nodig; de ondernemers zelf, alle stakeholders, overheden en de profit en non-profitorganisaties”, zo stelde de directeur. “Dan zullen de KvK Academy en de in samenwerking met Mangazina di Rei op te zetten Business Incubator in Rincon de startende ondernemers daadwerkelijk met kennis, coaching en een veilige startomgeving kunnen ondersteunen en Bonaires economie vooruit kunnen helpen”, voegde hij toe. “Dit zijn projecten die we gezamenlijk willen oppakken.”
Ook de projectleiders van KvK Academy, Patricia Bergwijn, en Business Incubator, Danilo Christiaan, benadrukten het belang van samenwerking en de input van stakeholders en de ondernemers zelf.
De projectleider KvK Academy zal dan ook gedurende de maand oktober ondernemers, stakeholders en relevante organisaties benaderen met de vraag wat de ondernemers op Bonaire volgens hen nodig hebben dan wel missen aan kennis en vaardigheden om nog succesvoller te zijn. Op basis van de uitkomsten van dat behoefteonderzoek wordt het curriculum van de KvK Academy verder samengesteld en opgebouwd. Na een in samenwerking met stakeholders en ondernemers toetsing van het eerste concept in november moet het lesprogramma in december startklaar zijn, zodat de Kamer er direct mee aan de slag kan in het eerste half jaar van 2020.
Voor het Business Incubator-project zullen ondernemers uit de sector Arts & Crafts uitgenodigd worden voor een ‘design workshop’ waarin samen de behoeften en mogelijkheden voor samenwerking en uitwisseling verkend zullen worden. Uiteindelijk moet er een breed netwerk ontstaan van mentoren, kennisinstellingen en sponsors die mee kunnen helpen de Business Incubator tot een succes te maken.


text:
Biblioteca Nacional Aruba ta ofrece un curso cortico di skirbimento creativo na november.
Docente di curso ta autor local, sr. Vi Frank jr. E curso ta dos biaha pa siman y lo dura un luna.
E curso aki ta tuma lugar na biblioteca na Playa y ta pa adulto. Instruccion ta na Papiamento. E
curso ta costa 135 florin pa persona.
E curso ta cuminsa dialuna, dia 1 di november y ta sigui dianan 3, 8, 10, 15, 17, 22 y 24 di
november. Tur sesion ta di 5or pa 7or di atardi. Registracion por via info@bibliotecanacional.aw
prome cu diaranson dia 27 di oktober 2021 of por yama # 528 1504.
Esaki ta interesante pa tur esnan cu ta gusta skirbi ficcion y ta desea di experimenta, haya
inspiracion y feedback. Participantenan ta skirbi den idioma di nan escohencia y por haci esaki
den cualkier genero di nan escohencia. Participantenan ta haya tarea pa traha ariba den
weekend y pa practica.
Sr. Vivienno Frank jr. a publica 2 buki y actualmente ta trahando riba un di tres publicacion.
‘Damnatio ad bestias’ (2020) y tambe Outpost Alto Vista and other cosmic horrors from Aruba
(2020). Tur dos buki miembronan por fia na biblioteca y nan ta obtenibel na libreria local tambe
pa cumpra.


text:
Comicion recupera OAA a tuma nota cu Aruba tin su minister nobo di eseñanza nos di comicion recupera OAA ta spera cu nos unico scol di ofishi cu tin mas di 60 aña di existencia Openbare Avondleergangen Aruba (OAA), ta spera cu e unico scol di ofishi cu tin mas di 60 aña di existencia Openbare Avondleergangen Aruba (OAA), lo haya alta prioridad den proximo dia nos dilanti.
Comicion recupera OAA kier a manda un palabra di feliticacion y exito na Gabinete WEVER-CROES II y principalmente jama bon bini na nos minister di Enseñanza y Deporte Sr. Endy Croes.
“Nos ta pensa caminda bo pone bo curazon y voluntad pa traha semper resultado lo sali bon”
“Sr. Endy Croes a demostra esey como parlamentario y nos no tin duda cu como Minister elo hasi esey tambe
Un biaha mas hopi Exito y Bendicion pa Gabinete Croes-Wever II.